དེ་རིང་ཞོགས་པའི་ཆུ་ཚོད་༨སྟེང་ལྷ་རྒྱལ་རིའི་རྟེན་མཁར་མདུན་དུ།མདོ་ཁམས་ཆུ་སྒང་འཛིན་སྐྱོང་རྒྱུན་ལས་ཁང་གི་གོ་སྒྲིག་འོགམདོ་ཁམས་ཆུ་སྒང་བསྟན་སྲུང་དང་བླངས་དམག་གི་སྒྲིག་འཛུགས་དབུ་བརྙེས་ཏེ་མི་ལོ་ཧྲིལ་བོ་༦༠འཁོར་བའི་དུས་དྲན་སྲུང་གཙི་གནང་སོང་བ་དང་།མཛད་སྒོའི་སྐུ་མགྲོན་གཙོ་བོར་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་མཆོག་དང་ཚོགས་གཞོན་ཨ་ཅཱརྱ་ཡེ་ཤེས་ཕུན་ཚོགས་མཆོག་རྣམ་གཉིས་ཀྱི་དབུས་སྤྱི་འཐུས་ཁག་ཅིག་དང་།དྷ་ས་ཁུལ་གྱི་སེར་སྐྱ་མི་མང་བཅས་འཛོམས་འདུག་ལ།མཛད་སྒོའི་སྟེང་ཆུ་སྒང་དབུས་རྒྱུན་གྱིས་རྒྱ་དམག་ལ་དངོས་སུ་དམག་འཐབ་མྱོང་མཁན་ད་ལྟ་དགུང་ལོ་༨༨ཟིན་པའི་གྲྭའུ་དཔོན་རིན་ཆེན་ཚེ་རིང་ལགས་ལ་བཀའ་དྲིན་རྗེས་དྲན་གྱི་གཟེངས་རྟགས་ཤིག་ཕུལ་སོང་བ་དང་།ཁོང་གིས་རང་ཉིད་ཀྱི་ཉམས་མྱོང་གཞིར་བཞག་གིས་རྒྱ་ནག་གིས་བོད་ལ་དབང་བསྒྱུར་དང་དམག་འཐབ་ཇི་ལྟར་བྱས་སྐོར་ཀྱི་གཏམ་བཤད་ཅིག་གནང་སོང་བ་དང་།དེ་བཞིན་སློབ་ཕྲུག་དང་རྒས་ཁོག་ཁག་ཅིག་ལ་སློབ་ཡོན་དང་འཚོ་སྣོན་སོགས་གནང་སོང་།